‘SA vertrou steeds op die ANC’Argieffoto “Ons is geëerd en baie bly dat die mense van Suid-Afrika steeds die ANC vertrou. Natuurlik het ons terugslae in gebiede soos Nelson Mandelabaai gehad, maar ons is grootmoedig in oorwinning en grootmoedig in nederlaag omdat ons demokrate is,” het Mthembu vanaf die Onafhanklike Verkiesingskommissie (OVK) se nasionale uitslagsentrum in Pretoria gesê. “Op nasionale vlak het die mense van Suid-Afrika steeds in hul meerderheid vir die ANC gestem. Soos jy kan sien, staan ons op meer as 50% van die stemme. Ons is nou 54% nasionaal en dit is 13 miljoen stemme uit die 26 miljoen kiesers wat die mense van Suid-Afrika vir die ANC gegee het.” Teen 08:00 het die OVK se uitslagborde in die uitslagsentrum aangedui dat die ANC 54,22% van die stemme nasionaal op hom gevestig het. Die DA het gevolg met 26,48% van die stemme met die EFF in die derde plek met 7,96% van die stemme. Hierdie persentasies is gegrond op die stemme van 20 713 van die 22 612 kiesstasies se stemme wat reeds getel is.